འཛིན་བཟུང་བྱས་པ་རྣམས་ལས་སྐལ་བཟང་རྒྱལ་མཚན་དང༌།ཐུབ་བསྟན།ཨོ་རྒྱན་བསོད་ནམས་གསུམ་གློད་བཀྲོལ་བཏང་ཡོད་ཀྱང་བཀག་ཉར་སྐབས་ཉེས་རྡུང་ཚབས་ཆེན་བཏང་བར་བརྟེན་སྐལ་བཟང་རྒྱལ་མཚན་དང༌།ཐུབ་བསྟན་གཉིས་ཉིས་ཤས་རིང་སྨན་ཁང་དུ་ལུས་ཡོད་འདུགབཀག་ཉར་བྱས་པ་རྣམས་ལ་རྒྱ་གཞུང་གིས་ཁྱོད་ཚོའི་ལས་འགུལ་དེ་དག་ལ་ངན་བསྐུལ་བྱེད་མཁན་སུ་ཡིན་དང༌།འགོ་གཙོ་སུ་ཡིན།རྒྱབ་རྩ་སུ་ཡོད་སོགས་བཤད་དགོས་སྐོར་ཚ་འདྲི་བྱེད་ཀྱི་ཡོད་འདུགགཞན་ཡང་དམག་མི་དང་ལས་བྱེད་པས་ཡུལ་མི་རྣམས་ལ་དམ་བསྒྲགས་ཤུགས་ཆེ་བྱས་དང་བྱེད་བཞིན་པ་མ་ཟད།ཚོགས་འདུ་འདྲ་མིན་ཚོགས་བཞིན་པ་ཡིན་འདུག་པས་འབྲེལ་ཡོད་བོད་དོན་རྒྱབ་སྐྱོར་ཚོགས་པ་ཁག་དང་གསར་འགྱུར་བརྒྱུད་ལམ་ཁག་ནས་འཛིན་བཟུང་བཀག་ཉར་དུ་ཚུད་པ་རྣམས་གློད་བཀྲོལ་ཡོང་ཐབས་དང༌།བོད་མི་རྣམས་ལ་རྡུང་རྡེག་དྲག་གནོན་མི་ཡོང་བའི་སྐྱབས་འཇུག་གནང་རོགས་ཞེས་འབོད་སྐུལ་ཞུ་བཞིན་འདུག